வரவேற்பு முடிந்ததும் அவர் கொடிசியா அரங்கிற்கு சென்று மாநாடு ஏற்பாடுகளை பார்வையிட்டார். முதல்-அமைச்சர் கருணாநிதி கோவையில் ஒரு வாரம் தங்கி இருப்பார். மாநாட்டை தொடங்கிவைப்பதற்காக, ஜனாதிபதி பிரதீபா பட்டீல் 22-ந் தேதி மாலை கோவை வருகிறார். ஜனாதிபதி, முதல்-அமைச்சர் உள்ளிட்ட முக்கிய பிரமுகர்கள் தங்கும் விடுதிகள், அரசு விருந்தினர் விடுதிகள் மற்றும் தமிழ் அறிஞர்கள் தங்கும் விடுதிகளுக்கு பலத்த பாதுகாப்பு ஏற்பாடுகள் செய்யப்பட்டுள்ளன.